باتی صحرا ساحللریندن یولا دوشه‌رک اسپانیانین گونئی باتیسیندا‌کی قناری آدالارینا گئتمه‌یه چالیشان یاسادیشی کؤچمنلری داشییان گمینین باتماسی نتیجه‌سینده ۴۴ نفرین اؤلدوگو بیلدیریلدی.
اسپانیانین مدنی قورولوش کامیناندو فرونتراس طرفیندن وئریله‌ن آچیقلامادا، آتلانتیک اقیانوسونا ساحلی اولان باتی صحرانین باتیسینداکی بوژادوردان یولا چیخان کؤچمنلری داشییان گمینین، قناری آدالارینا گئتمک ایسترکن باتدیغی، ایچینده‌کی ۴۴ نفرین اؤلدوگو، ۱۲ نفرین ایسه قورتاریلدیغی بیلدیریلدی.
کامیناندو فرونتراسین سؤزچوسو هلنا مالنو، حیاتینی ایتیره‌ن کؤچمنلردن یئددیسنین جسدینین دنیزدن چیخاریلدیغینی بیلدیردی.
عینی بؤلگه‌ده ۱۱ مارسدا دا بنزر حادثه باش وئرمیش و گمینین باتماسی نتیجه‌سینده قادین و اوشاقلارین دا اولدوغو ۴۰دان چوخ کؤچمن حیاتینی ایتیرمیشدی.
قوزئی آفریقا ساحللریندن قناری آدالارینا کؤچ ساده‌جه ایلین باشیندان بری تخمیناً یوزده ۶۰ آرتارکن، ۷ میندن چوخ یاسادیشی کؤچمن اسپانیایا گئچدی.
